b'\n_START_ARTICLE_\nPutki\n_START_PARAGRAPH_\nPutki on pitk\xc3\xa4nomainen, poikkileikkaukseltaan tavallisimmin py\xc3\xb6re\xc3\xa4, yleens\xc3\xa4 muovista tai metallista valmistettu ontto esine. Putkia tarvitaan niin rakennusteollisuudessa kuin l\xc3\xa4\xc3\xa4keteollisuudessakin. Matematiikassa putki on kappaleena lieri\xc3\xb6. Putkien halkaisijat ja pituudet vaihtelevat.\n_START_SECTION_\nK\xc3\xa4ytt\xc3\xb6kohteet\n_START_PARAGRAPH_\nLVI-tekniikassa putkia k\xc3\xa4ytet\xc3\xa4\xc3\xa4n erityisesti vesijohtoina, viem\xc3\xa4rein\xc3\xa4 ja kaukol\xc3\xa4mmitykseen. Putkia k\xc3\xa4ytet\xc3\xa4\xc3\xa4n my\xc3\xb6s lattil\xc3\xa4mmityksess\xc3\xa4 tai l\xc3\xa4mp\xc3\xb6pattereiden v\xc3\xa4lill\xc3\xa4 veden kuljettamiseen. Putkia k\xc3\xa4ytet\xc3\xa4\xc3\xa4n kantavina rakenteina erityisesti halleissa. Lis\xc3\xa4ksi putki voi toimia esimerkiksi p\xc3\xb6yd\xc3\xa4n jalkana. Putkia k\xc3\xa4ytet\xc3\xa4\xc3\xa4n my\xc3\xb6s \xc3\xb6ljyn, maakaasun ja ammoniakin kuljettamiseen pitkill\xc3\xa4kin et\xc3\xa4isyyksill\xc3\xa4, joten putkikuljetus on yksi liikennemuodoista.\n_START_SECTION_\nValmistusmateriaalit\n_START_PARAGRAPH_\nPutkia valmistetaan lukemattomista eri materiaaleista. Yleisi\xc3\xa4 putkien materiaaleja ovat useat metallit ja muovit. N\xc3\xa4ist\xc3\xa4 esimerkkein\xc3\xa4 ovat ter\xc3\xa4sputket, kupariputket, alumiiniputket, PVC-putket ja lasikuituputket. Lis\xc3\xa4ksi putkia valmistetaan betonista. Nyky\xc3\xa4\xc3\xa4n muoviputkia suositaan vesijohtoina ja viem\xc3\xa4riputkina. Historiassa on k\xc3\xa4ytetty puuta ja lyijy\xc3\xa4 putkien valmistamiseen, mutta ne ovat v\xc3\xa4istyneet parempien materiaalien tielt\xc3\xa4.'